CELEX: 62008CN0137
Language: sl
Date: 2008-04-07 00:00:00
Title: Zadeva C-137/08: Predlog za sprejetje predhodne odločbe, ki ga je 7. aprila 2008 vložilo Budapesti II. és III. Kerületi Bíróság (Madžarska) – VB Pénzügyi Lízing proti Schneiderju

19.7.2008   
            
            
               SL
            
            
               Uradni list Evropske unije
            
            
               C 183/8
            
         Predlog za sprejetje predhodne odločbe, ki ga je 7. aprila 2008 vložilo Budapesti II. és III. Kerületi Bíróság (Madžarska) – VB Pénzügyi Lízing proti Schneiderju
   (Zadeva C-137/08)
   (2008/C 183/15)
   Jezik postopka: madžarščina
   Predložitveno sodišče
   Budapesti II. és III. Kerületi Bíróság
   Stranki v postopku v glavni stvari
   
      Tožeča stranka: VB Pénzügyi Lízing Zrt
   
      Tožena stranka: Ferenc Schneider
   Vprašanja za predhodno odločanje
   
               1)
            
            
               Ali se za varstvo, zagotovljeno potrošnikom v Direktivi Sveta 93/13/EGS z dne 5. aprila 1993 o nedovoljenih pogojih v potrošniških pogodbah (1), zahteva, da nacionalno sodišče – ne glede na vrsto postopka in ne glede na to, ali je inter partes ali ne – v okviru preizkusa svoje pristojnosti po uradni dolžnosti presodi nedovoljenost pogodbene klavzule, čeprav to ni bilo izrecno predlagano?
            
         
               2)
            
            
               Pri pritrdilnem odgovoru na prvo vprašanje, katera merila lahko nacionalno sodišče upošteva pri tem preizkusu, zlasti če pogodbena klavzula kot pristojno sodišče ne določa sodišča, pristojnega na področju, kjer je sedež ponudnika storitev, ampak drugega sodišča, ki se nahaja blizu tega sedeža?
            
         
               3)
            
            
               Ali člen 23, prvi odstavek, Protokola o Statutu Sodišča, ki je priložen k Pogodbi o Evropski uniji, Pogodbi o ustanovitvi Evropske skupnosti in Pogodbi o ustanovitvi Evropske skupnosti za atomsko energijo, izključuje možnost, da nacionalno sodišče, ki poda predlog za sprejetje predhodne odločbe, o tem hkrati obvesti po uradni dolžnosti tudi ministrstvo za pravosodje svoje države članice?
            
         
      (1)  UL L 95, str. 29.